en en en en en id en en fr ms ca id en en en id en en fr ms ca id en en id ms id ms id id id id id ms id id id id ms ms id ms id id id id ms id id ms ms id id id ms id id ms id id id ms ms id ms id ms ms id en en en en de en en nl en en en ce ms id en id en id pt id en en id en en en en ms en en en en id id en en en en id id en et en id en fi en su ms en en en id en en en ms id ms ms ms id ms en sk en id ms en ms en id en ga en id id ms en en en id en en en id en en en en fa en en en en en en es en en ms en fr en en en en en id en en
Kenapa Ummi ‘Cuti’ Sembahyang? – Saifulislam.Com
Wednesday , August 31 2022
“Abi, kenapa Ummi tak sembahyang?” tanya Saiful Islam.
“Hmm, Allah sayangkan orang perempuan. Dia bagi orang perempuan cuti” saya menjawab.
“Kenapa pula Allah sayang orang perempuan sahaja?” setiap lanjutan pertanyaan bererti jawapan sebelumnya tidak sempurna.
“Ok, Yop betul nak tahu?” saya mengubah kerusi duduk.
“Mestilah. Yop nak tahu” katanya.
“Macam ini. Yop dah faham bab aqil baligh, kan?” saya memulakan penjelasan.
“Hari tu Abi dah cakap” jawabnya.
“Hari itu Abi cakap bab aqil baligh lelaki. Kali ini Abi nak cakap bab aqil baligh perempuan pula” tangan saya seram-seram sejuk membuat penjelasan.
Saiful Islam mendengar dengan tekun. Mulutnya masih mengunyah, kami makan bersama tanpa Ummi kerana Ummi oncall di hospital.
“Apabila perempuan aqil baligh, setiap bulan perutnya mengeluarkan telur kecil. Macam telur ayam tu. Tapi kecil. Nama telur tu, ovum. Telur tu boleh jadi baby. Tetapi kalau tidak jadi bayi, selepas beberapa ketika, telur itu akan pecah jadi darah. Apabila jadi darah, dia keluar dari tubuh perempuan melalui saluran kencing. Nama darah tu haid. Yop pernah dengar tentang haid?” saya berhenti seketika dengan soalan.
Khuatir maklumat yang diberi terlalu banyak dan mengelirukan.
“Darah haid itu keluar sedikit demi sedikit dan badan orang perempuan lemah dan sakit. Sebab itu Allah bagi orang perempuan cuti sembahyang semasa darah itu keluar” saya menyambung penjelasan.
“Patutlah Yop tengok Ummi macam demam aje!” katanya.
“Tiap-tiap bulan ke? Bulan lepas Yop tak nampak pun Ummi cuti!” sampuknya.
“Tiap-tiap bulanlah. Bulan lepas Yop tidak perasan. Yop belum fikir bab ini” saya meyakinkannya.
“Berapa lama darah tu keluar?” tanya Saiful Islam lagi.
“Ada orang sehari sahaja. Ada orang empat lima hari. Tetapi tidaklah sampai lebih lima belas hari. Kalau lebih lima belas hari, mungkin ada penyakit. Maka caranya lainlah!” saya menjelaskan.
Mengelak daripada masalah-masalah perbezaan pendapat fuqaha’ dan hanya memetik apa yang cukup untuk kefahaman si anak.
“Tapi macam mana ada telur jadi baby dan ada telur tak jadi baby?” ujar Saif lagi.
Aduh! Saya ingat topik itu sudah selesai. Boleh pula dia berpatah balik ke belakang.
“Telur itu hanya jadi baby, kalau ia bercantum dengan air mani lelaki!” saya meneruskan penjelasan.
“Aik, macam mana pula air mani lelaki boleh bercantum dengan telur dalam badan perempuan?” tanya anak sulung saya.
Matanya bulat menunggu penjelasan. Mulut yang mengunyah pun terhenti seketika. Menambah tekanan ke atas diri saya untuk menjawab.
“Yop betul nak tahu ke?” saya bertanya.
“Nak tahulah. Cakap ajelah, Abi!” katanya. Tegas.
“Air mani lelaki keluar ikut zakar. Darah haid perempuan keluar ikut faraj. Apabila lelaki berkahwin dengan perempuan, lelaki dihalalkan memasukkan zakarnya ke dalam faraj perempuan dan dengan cara itulah air mani lelaki masuk ke dalam tubuh badan perempuan!” saya bercakap seperti tiada tanda waqaf, dengan satu nafas.
“Stop it! Yop nak termuntah!!!” jeritnya.
“Hah itulah, banyak sangat tanya. Orang banyak bertanya ni kena kuat iman!” saya menamatkan perbualan.
“Itulah makna berkahwin yang sebenar, yang kanak-kanak tidak faham. Hanya orang dewasa sahaja yang faham. Tapi sebab Yop tak sabar-sabar nak tahu, selamat datang ke dunia orang dewasa!” saya menambah lagi perencah.
“Cukup! Cukup! Yop dah faham!” katanya.
Saya bingkas bangun. Berpeluh-peluh menempuh saat mendidik anak yang paling saya takut selama ini.
Alhamdulillah satu lagi bab sudah selesai.
Ibu bapa adalah pihak terbaik untuk menerangkan persoalan seksualiti kepada anak-anak kerana kepercayaan yang wujud antara mereka.
Ibu bapa perlu sedar tentang kepekaan anak mereka memerhatikan tindak tanduk mereka, apa yang mereka buat dan apa yang mereka tidak buat. Soalan yang ditanya oleh anak, perlu disambut sebagai gerak hati oleh Allah yang mahukan anak itu belajar kerana masanya sudah tiba.
Elakkan daripada mereka-reka konsep untuk mengelak daripada menyatakan apa yang sebenarnya mereka ingin tahu. Berterus teranglah dalam membuat penerangan. Perkataan penerangan berasal daripada kata akar TERANG. Maka penerangan perlu terang dan menyuluh. Bukan mengelirukan.
Ibu bapa perlu memberikan penerangan secara bertahap dan tidak melompat-lompat dalam penjelasan. Mulakan penerangan tentang makna aqil baligh, apa proses dan ciri aqil baligh lelaki dahulu, jika anak lelaki yang bertanya, sebelum aqil baligh perempuan. Kemudian terangkan apa yang berlaku apabila aqil baligh secara berasingan, dan apa yang berlaku secara perkongsian antara lelaki dan perempuan.
Hindarkan diri daripada perbezaan pendapat fuqaha dan khilaf mazhab dalam memberi penerangan. Terangkan satu jalur kefahaman sahaja sekadar yang cukup untuk membantu anak faham topik yang dibincangkan.
Walaupun bergurau senda boleh membantu mengurangkan rasa tertekan, resah, gementar atau bingung, ia mestilah mengekalkan rasa malu dan menghormati topik yang dibincangan.
Jangan sesekali melucukan seks atau melucahkannya. Ia memusnahkan seluruh proses pendidikan.
Tags aqil baligh haid
Previous Dakwah: Menjinak Atau Meliarkan
Next Panduan Mengahwini Seorang Doktor
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
11/11/2012 at 10:32 PM
Nasib baik contoh bapa yang senyapkan soalan anak pakai i-pad bagi main angry bird tak dijadikan case study ye ustaz? 🙂
11/11/2012 at 11:14 PM
Anak-anak didik kat sekolah pun suka bertanya bab-bab macam ni.Artikel ini juga dapat memberi panduan kepada kami warga guru(terutama guru agama).
Terima kasih Ustaz,Jazaakallah khayral jaza’.
11/11/2012 at 11:20 PM
Anak-anak didik kat sekolah pun suka bertanya bab-bab macam ni. Artikel ini juga dapat memberi panduan kepada kami warga guru (terutama guru agama) berhadapan dengan soalan-soalan murid yang sewaktu dengannya.
Terima kasih Ustaz, Jazaakallah khayral jaza’.
12/11/2012 at 6:37 AM
Salam Ustaz. Jika si anak (pada usia kanak-kanak) terus bertanyakan soalan, bagaimana persetubuhan tu berlaku (i.e., zakar masuk dalam faraj – maaf, bunyinya agak ‘direct’), bolehkah kita tangguhkan untuk jawab persoalan tu sehingga sampai pada tahap si anak lebih dewasa (mungkin di peringkat remaja) dan lebih faham tentang ilmu-ilmu/hal-hal sebegini? Bimbang kadang-kadang bila terlampau ‘direct’ dalam keadaan si anak masih muda dan mentah, dia terfikir yang bukan-bukan, dan takut dia buat ‘eksperimen’ pula, na’uzubillahi min zalik. Tapi, kalau tak diberitahu, ada kemungkinankah dia akan cari dan dapatkan maklumat tu dari sumber yang salah/kurang tepat?
12/11/2012 at 9:17 AM
Actually sudah banyak sekolah2 rendah especially private yg sudah mula bg talk education. Baru2 ni rakan sekerja saya telah beri sex education talk pada murid sekolah darjah 3-6. Beserta gambarajah anatomi. Semua gambar ada kecuali gambar hubungan bersama.
12/11/2012 at 12:04 PM
saya suka. membuka ruang baru untuk beri jawapan pada anak nanti 😉
12/11/2012 at 4:28 PM
Saya pun berpeluh nak baca ayat seterusnya bila baca soalan Yop tu..
tp betul, “Orang banyak bertanya ni kena kuat iman!”…hihi..
Pd pendapat saya, memang perlu terangkan pd anak2 dgn betul wlaupun agak direct.
Macam saya dulu bapak masukkan kt SRI, kt sana masa kami dlm darjah 5 dan 6, ustazah2 kumpulkan pelajar prmpn dan terangkan psl akil baligh dan cara mandi wajib semua,mmg mcm malu2 tp lps tu dah faham.
Dalam kelas fardu ain belajar pakai kitab Zadul Mutaalim, ada jugak diterangkan, jd sy rasa pendidikan seks yg org nak sgt tu tak perlu kalau tidak bertunjangkan agama, sebab dlm agama dah diterangkan dgn jelas, cuma nk mcm ustaz ckplah, jgn dilucukan, nanti orang segan nak tanya2.
Kat rumah kdg ada majalah wanita, baca semua bab dan terjumpa bab2 rumahtangga,mula2 terlopong gak,mcm “haaa…mcm tu ke..?” ye lah,selalu teori dan pasal diri sendiri jer…yg lebih senang tanya mak utk anak prmpn =) dan lelaki tanyalah bapa. Tp saya percaya hal ini hanya berlaku kalau wujud kepercayaan yg tinggi antara ibubapa dan anak. Kalau tak, tu yg anak belajar dari sumber lain.
Dulu masa darjah 6, pernah ckp kt abah, masukkan saya kt sekolah biasa pun takpe sebab sekolah swasta ni yuran mahal, tp saya ingat lagi, abah senyum je… dan sampai sekarang saya rasa sgt ingat apa sy belajar kt sana walupun dah lama. Sungguh!
12/11/2012 at 6:19 PM
Terima kasih atas perkongsian pengalaman ustaz, boleh menjadi pengajaran buat kami yang juga akan berhadapan dengan soalan2 anak yang membesar di zaman yang begitu terbuka ini..
Cuma, kalau boleh mungkin saya akan ‘elakkan’ dulu penerangan kejadian manusia tu & hanya menjawab dulu soalan kenapa ibu tidak solat disebabkan kitaran haid yang berlaku setiap bulan.. Itupun kalau tiada soalan lanjut yang menyeramkan tu 🙂
12/11/2012 at 10:52 PM
ibubapa skrg kena membuat persedian pemerhatian atas soalan anak2 yg di luar jangkaan…Al maklum lah anak2 skrg lebih terdedah dgn penyalahgunaan organ genital dari sudut moral & agama sama ada sedar atau tidak menerima refleksi di luar kawalan.D kafa anak saya telah d dedahkan akan perbezaan ini dlm subjek fiqah…agak sedikit terkejut terkasima(my son on step ahead know about it b4 i could explain) tapi mujur la yg menerangkan berlatar belakangkan pendidikkan agama…:)
07/01/2013 at 2:10 AM
Perkongsian terbaik dari ustaz, terima kasih
Sedikit pandangan dari saya, tidakkah bila mana yop respon ” stop it, nak termuntah saya” memberi signal yg pendedahan tentang kelamin itu tidak sesuai dengan akalnya dan memberikan satu kefahaman dan pandangan yg jijik tentang hubungan kelamin, perkahwinan dan proses terjadinya baby itu sendiri..
Apa pandangan ustaz, sekiranya kita hanya mengatakan yg percantuman benih itu berlaku bila mana lelaki dan perempuan itu berkahwin, bila mereka tidur bersama.. selebihnya bila yop besar nanti yop akan faham, atau bila tiba masanya nanti abi akan ceritakan… wallahu ‘alam..
07/02/2013 at 3:02 AM
Risau jgk utk memikirkan apabila yop semakin dewasa kelak dan menjadi pintar setelah membaca Al-Qur’an dan memahami isi kandungannya, bertanya kpd abi dan ummi, ” Abi, kenapa Ummi cuti sembahyang ketika haid?.. Yop tak jumpa pun surah atau ayat yg menyatakan Ummi boleh bercuti maupun mc dari melakukan ibadah kpd Allah..!! (Saya dh pernah kena tanya..terkedu saya di buatnya..) Boleh ustaz share klu utk menjawabnya?…iAllah
19/07/2013 at 11:23 AM
Salam.. bagus jawapan ni.. sebab mencari pertanyaan ank didik saya.. hehe… mujurlah jawapan yg saya beri sama dan lebih kurang gtu gak ler..
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved